CELEX: 22006D0005
Language: lt
Date: 1138320000000
Title: 2006 m. sausio 27 d.  EEE jungtinio komiteto sprendimas Nr. 5/2006, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

30.3.2006   
            
            
               LT
            
            
               Europos Sąjungos oficialusis leidinys
            
            
               L 92/24
            
         EEE JUNGTINIO KOMITETO SPRENDIMAS
   
   Nr. 5/2006
   2006 m. sausio 27 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2005 m. gruodžio 2 d. EEE jungtinio komiteto sprendimu Nr. 145/2005 (1).
            
         
               (2)
            
            
               Į Susitarimą turi būti įtrauktas 2005 m. kovo 22 d. Komisijos sprendimas 2005/270/EB, nustatantis duomenų bazės sistemos formas pagal Europos Parlamento ir Tarybos direktyvą 94/62/EB dėl pakuočių ir pakuočių atliekų (2).
            
         
               (3)
            
            
               Sprendimu 2005/270/EB panaikinamas Komisijos sprendimas 97/138/EB (3), kuris yra įtrauktas į Susitarimą ir kuris dėl to pagal Susitarimą turi būti panaikintas,
            
         NUSPRENDĖ:
   1 straipsnis
   Susitarimo II priedo XVII skyrius iš dalies keičiamas taip:
   
               1)
            
            
               7b punkto (Komisijos sprendimas 97/138/EB) tekstas išbraukiamas.
            
         
               2)
            
            
               Po 7d punkto (Komisijos sprendimas 2001/171/EB) įterpiamas šis punktas:
               
                           „7e.
                        
                        
                           
                              32005 D 0270: 2005 m. kovo 22 d. Komisijos sprendimas 2005/270/EB, nustatantis duomenų bazės sistemos formas pagal Europos Parlamento ir Tarybos direktyvą 94/62/EB dėl pakuočių ir pakuočių atliekų (OL L 86, 2005 4 5, p. 6).“.
                        
                     
         2 straipsnis
   Sprendimo 2005/270/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2006 m. sausio 28 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2006 m. sausio 27 d.
      
         
            EEE jungtinio komiteto vardu
         
         
            Pirmininkas
         
         R. WRIGHT
         
      
   
   
      (1)  OL L 53, 2006 2 23, p. 42.
   
      (2)  OL L 86, 2005 4 5, p. 6.
   
      (3)  OL L 52, 1997 2 22, p. 22.
   
      (4)  Konstituciniai reikalavimai nenurodyti.